

|  |  |  |  |  |  |  |
| --- | --- | --- | --- | --- | --- | --- |
| **PLUNGĖS RAJONO SAVIVALDYBĖS ADMINISTRACIJOS** ŠATEIKIŲ SENIŪNIJA | | | | | | |
| Kaimo reikalų komitetui |  | 2024-03-12 | Nr. | A20-916 |  |
| Į | Nr. |  |  |
|  |  |  |

## DĖL INFORMACIJOS PATEIKIMO

1. **Atsižvelgiant į šiandieninius poreikius Šateikių seniūnijoje planuojami darbai 2024 m.:**

Iš Kelių priežiūros ir plėtros programos Plungės rajono savivaldybės skiriamas lėšas Šateikių seniūnijai - 50 200 Eur.

Vasario 19 d. (LK-60) vykusioje Seniūnaičių sueigoje lėšos paskirstytos taip:

1) Kelių ir gatvių su žvyro danga greideriavimas - 12 000 Eur. (numatoma greideriuoti seniūnijos kelius ne mažiau 4 kartus per metus, atsižvelgiant į oro sąlygas);

2) Kelių ir gatvių su žvyro danga priežiūra – 30 000 Eur. (Prioritetą skirti keliams su žvyro danga tose gyvenvietėse kur daugiausia gyventojų ir intensyviausias judėjimas. Remontuoti Papievių kaimo Liepos gatvės fragmentą, įrengti naują pralaidą Reketės gatvėje);

3) Kelių ir gatvių su asfaltbetonio danga priežiūra – 8 200 Eur.

1. **Planuojami darbai, kuriems reikalingas finansavimas**

**2.1. Seniūnijos automobilių transportas.**

Seniūnija turi 2 autotransporto priemones, kuriomis naudojasi ne tik seniūnijos darbuotojai, bet ir su seniūnijos teritorijoje gyvenančiomis socialinės rizikos šeimomis dirbančios dvi Plungės paslaugų centro socialinės darbuotojos.

Lengvasis automobilis ŠKODA ROOMSTER (valst. Nr. THV 560) buvo įsigytas 2008 metais. Kiekvienais metais jo remontui reikia vis daugiau lėšų. Kaskart automobilio remonto išlaidos viršija jo vertę (dabartinė automobilio vertė apie 900 Eur. remonto sąmata 2000 Eur.) Remonto metu keičiamos detalės saugumo neužtikrina.

**2.2 Kita technika.**

Informuojame, kad 2022 m. pabaigoje Šateikių seniūnija įsigijo traktorių (LS Mtron Ltd, 50,7 kW) su frontaliniu krautuvu, kaušu ir sniego peiliu. Iš Aleksandravo ūkininko gavome dovanų seną 4 t priekabą lapams ir šakoms vežti. Kelių ir gatvių su žvyro danga priežiūrai labai reikalinga technika:

1. pakabinamas greideris (pridedamas komercinis pasiūlymas) - kaina 14 520, 00 Eur (seniūnija iš savo biudžeto gali skirti 7000,00 Eur, savivaldybės prašome pridėti likusią sumą). Turėdami savo greiderį sutaupytume lėšų ir efektyviau prižiūrėtume seniūnijos kelius.
2. smėlio barstytuvas – kaina apie 3 000 Eur;
3. grandinės traktoriaus ratams – priekinės (11.2-20) - 339+PVM, galinės (14.9-28) - 449+PVM;

**2.3. Prievažos įrengimas gaisriniam automobiliui prie Šateikių tvenkinio.**

Klaipėdos priešgaisrinės gelbėjimo valdybos Plungės priešgaisrinės gelbėjimo tarnybos, Plungės r. savivaldybės priešgaisrinės apsaugos tarnybos vadovai nekart kreipėsi į seniūniją, kad būtų įrengta prievaža prie Šateikių tvenkinio gaisrinio automobilio privažiavimui vandens cisternai užpildyti. Prievaža reikalinga gaisro gesinimo darbų organizavimo operatyvumui bei gaisro gesinimo efektyvumui užtikrinti.

Dėl leidimo įrengti prievažą seniūnija kreipėsi į Kultūros paveldo departamento prie Kultūros ministerijos Telšių-Tauragės teritorinį skyrių. Dėl parinktos vietos raštu informavome ir Plungės rajono savivaldybės priešgaisrinės apsaugos tarnybą.

Kultūros paveldo departamento prie Kultūros ministerijos Telšių-Tauragės teritorinis skyrius atsakė, kad neprieštarauja prievažos įrengimui. Priešgaisrinės apsaugos tarnyba taip pat atsakė, kad prievažai parinkta vieta yra tinkama.

Prašome skirti 15 000 Eurų įrengti gaisrinio automobilio prievažai prie Šateikių kaimo tvenkinio.

**2.4. Gyvenviečių gatvių apšvietimas.**

Šiais metais Šateikių k. ir Aleksandravo k. yra vykdomi gatvių apšvietimo modernizavimo darbai.

Narvaišių k. (390 gyventojų) yra aktyvi bendruomenė, dalyvauja: ŽŪ ministerijos, visuose Plungės r. sav., VVG projektuose. Iš gautų projektinių lėšų bendruomenė organizuoja renginius, kurie yra gausiai lankomi, vasaros metu renginiai vyksta Narvaišių k. bendruomenės rekreacinėje zonoje. Reikalingas ESO elektros įvadas į rekreacinę zoną, kurio preliminari kaina būtų apie 8000 Eur.

Taip pat Narvaišių k. reikalingas gyvsidabrinių gatvės šviestuvų pakeitimas į LED šviestuvus Liepgirių g. ir Šermukšnių g. apie 5000 Eur.

Narvaišių ir Aleksandravo kaimų gatvių apšvietimo rekonstrukcijos darbai iš vienfazio elektros įvado rekonstruoti į trifazį. - apie 9000 Eur;

Kadaičių k. (137 gyventojai) nėra turėję gatvės apšvietimo. Jam įrengti reikalinga apie 70 000 Eur. (naujas vartotojas, požeminis kabelio tiesimas, topo nuotrauka, apie 30 metalinių cinkuotų stulpų, LED šviestuvai).

**2.5. Vietinės reikšmės seniūnijos kelių būklė.**

Seniūnija turi 157 km kelių. Vykdo jų priežiūros ir remonto darbus: asfalto duobių užtaisymą, greideriavimą, atskirų vietų žvyravimą ir sniego valymą.

Paskirto finansavimo užtenka tik minimaliai palaikyti esamą kelių būklę. Seniūnaičių susirinkimų metu ne kartą prašoma atkreipti dėmesį į didesnio intensyvumo gatves: Liepų g. Papievių k. ir Blendžiavos g. Kadaičių k. Tose gatvėse reikėtų atlikti: pakelės griovių iškasimą, kelių profiliavimą, didesnio kiekio žvyro, laistymo vasaros metu. Šiems darbams atlikti reikėtų papildomo finansavimo arba biudžete seniūnijoms kelių priežiūrai skiriamas lėšas padidinti, bent 40 proc.

**2.6. Autobusų stotelės Papievių k. įrengimas.**

Papievių k. (137 gyventojai) gyventojai skundžiasi medinės autobusų stotelės būkle. Reikalinga nauja autobusų stotelė - 5 000 Eur.

**2.7. Šateikių laisvalaikio ir rekreacijos zona.**

Šalia buvusio Šateikių malūno, kuris priklauso Kultūros paveldui, kuriame laisvalaikio- rekreacijos zoną. Sėkmingai buvo įgyvendintas aplinkos apsaugos rėmimo specialiosios programos projektas. Už gautas lėšas pastatyta lauko pavėsinė su terasa ir apžvalgos aikštelę virš Blendžiavos upės. Formuojamame rekreacinės zonos sklype yra vietų kuriose laikosi visada vanduo. Tarp šlapių vietų yra (buvęs) kanalas, kuris yra užneštas dumblu ir apaugęs krūmais. Suformavus ir išvalius kanalo vagą nusausėtų visa laisvalaikio ir rekreacijos zona o vanduo šiuo kanalu nutekėtų į Blendžiavos upę. Šiems darbams reikėtų apie 8 000 Eur.

**2. 8. Parko tvarkymo darbai.**

Šateikių gyventojų iniciatyva buvo laimėtas dalyvaujamojo biudžeto projektas „Atgimstančio Šateikių parko projektavimo darbai“. Prašome skirti tvarkybos darbų projektui įgyvendinti (parko takų įrengimui, šviestuvų įrengimas, želdinių atsodinimui) 50 000 Eur.

Seniūnė Simona Arytė-Lauciuvienė

|  |
| --- |
| Biudžetinė įstaiga, Vytauto g. 12, LT-90123 Plungė, tel. (8 448) 73 133 / 73 166, faks. (8 448) 71 608, el. p. [savivaldybe@plunge.lt](mailto:savivaldybe@plunge.lt). |
| Duomenys kaupiami ir saugomi Juridinių asmenų registe, kodas 188714469. |
| Seniūnijos duomenys: biudžetinės įstaigos filialas, Šateikių k ., LT-90401 Plungės r.sav., tel. (8 448) 48587 / 48595,  el. p.sateikiai@plunge.lt , filialo kodas 188665082 |