Paukštakių seniūnija

Informacija kaimo reikalų komitetui

2024-03-08

1. **Seniūnijos apsirūpinimas technika:**

|  |  |  |  |
| --- | --- | --- | --- |
| Eil. Nr. | Technikos pavadinimas | Įsigijimo metai | Pastabos |
| 1. | Traktorius CASE IH MAXXUM 125 | 2023 | Technika įsigyta kartu su Alsėdžių sen. |
| 2. | Greideris RB-Profi | 2023 |
| 3. | Sniego valytuvas SSVL-32 | 2023 |
| 4. | Druskos barstytuvas Rasco TRP 0,65 | 2024 |
| 5. | Traktoriukas-žoliapjovė „Husqvarna  TS 142T“ | 2020 |  |
| 6. | Priekaba prie traktoriuko | 2020 |  |
| 7. | Priekaba SYLAND (automobilio) | 2015 |  |

1. **Seniūnijos planuojami darbai 2024 m.**

Pagrindinis seniūnijos uždavinys artimiausiu laikotarpiu – vykdyti Savivaldybės perduotas funkcijas, siekti Strateginiame veiklos plane numatytų tikslų. Bus tvarkomi ir prižiūrimi vietinės reikšmės keliai ir gatvės, tvarkomos ir gražinamos seniūnijos gyvenvietės, prižiūrimos seniūnijos viešosios erdvės ir paminklosaugos objektai. Siekiant efektyviau atlikti minėtus darbus kartu su Alsėdžių seniūnija planuojama įsigyti traktoriaus puspriekabę ir augalinių liekanų smulkintuvą. Gerinant gatvių apšvietimą ir taupant elektros energiją, planuojama Grumblių k. Liepų, Rožių ir Kaštonų gatvėse natrio lempų šviestuvus pakeisti LED šviestuvais. Šlečkų k., Pušyno g. įrengti gatvės apšvietimo apskaitos spintą. Siekiant efektyviau panaudoti pastatų šildymui skirtas lėšas, planuojamas buvusios Grumblių pradinės mokyklos patalpų remontas su tikslu į jas perkelti seniūnijos administraciją. Prie minėto pastato planuojame, iš gautų aplinkos apsaugos rėmimo specialiosios programos lėšų, pastatyti nuotekų valymo įrenginį. Vadovaujantis 2021 metais parengtu tvarkybos darbų projektu, planuojame išvalyti dalį Stanelių piliakalnio miško parko.

Seniūnas Aurimas Vasiliauskas