**Informacija Kaimo reikalų komitetui**

**apie seniūnijos planuojamus darbus ir turimą techniką**

**ALSĖDŽIŲ seniūnija**

2024 m. kovo 12 d.

Alsėdžiai

1. **2024 metų planuojami darbai.**

2024 metams Alsėdžių seniūnijai skirta 50 800 Eur, 14 000 Eur iškelta sezoninių darbininkų atlyginimams, tad visoms išlaidoms lieka 36 800 Eur. Iš jų 12 800 Eur numatyti komunaliniams mokesčiams. Dar 6 600 Eur yra numatyti sutartinėms: pastato priežiūros, elektros ūkio, šildymo-vėdinimo, priešgaisrinės signalizacijos priežiūros, liftų priežiūros, apsaugos tarnybos paslaugoms apmokėti, tad pinigų suma, už kurią turėsime vykdyti priskirtas funkcijas yra 17 400 Eur.

Valdymui – 12 200 Eur (transporto išlaikymas, inf. technologijų išlaidos, ryšiai, kvalifikacijos kėlimas, reprezentacinės išlaidos, kitos prekės ir paslaugos, seniūnaičių išlaidos).

Komunaliniams ūkiui – 5 200 Eur. Šie pinigai bus naudojami viešosioms erdvėms, kapinėms, kapinaitėms prižiūrėti, pirkti ekploatacines medžiagas, prekes, gatvių apšvietimui remontuoti, pastatų einamajam remontui, tad kažkokių didesnių darbų tikrai padaryti negalėsime, nebent būtų viršplaninis biudžeto papildymas.

Dar iš savivaldybės aplinkos apsaugos programos skirta 10 000 Eur vandens bokšto nugriovimui Ylių kaime ir 900 Eur daugiamečių gėlių sodinukams įsigyti.

Alsėdžių seniūnijai iš KPP programos skirta 25 700,00 Eur. Vietinės reikšmės žvyruotų kelių būklė labai bloga. Susirinkę seniūnaičiai ir tarybos nariai aptarė visus iškilusius klausimus ir problemas. Buvo nutarta greideriavimui skirti 6 700,00 Eur, o visus likusius pinigus – žvyravimo darbams: Pušyno gatvės griovių atstatymui ir jos probleminių vietų pažvyravimui.

**Išnagrinėjus seniūnijai skirtas lėšas konstatuojama: jokių reikšmingesnių darbų seniūnija atlikti neturi galimybės, nes skirtos lėšos tik būtiniausioms išlaidoms. Išlieka probleminės vietos, kurios reikalauja didesnių savivaldybės investicijų: gatvių apšvietimo gerinimas (seniūnijos nei viena gatvė nėra patekusi į II apšvietimo gerinimo etapą, Alsėdžių miestelio gatvėse šviestuvai yra tik kas 100-150 (kas antras-trečias stulpas), yra gatvių atkarpų, kuriose ESO stulpai yra toliau nuo gatvės ir apšvietimo ant jų įrengti nėra galimybės, tada ilgos gatvių atkarpos yra neapšviestos. Miestelyje yra keturios gatvės, kuriose iš viso nėra įrengtas gatvių apšvietimas (nėra nei stulpų, nei linijų), kaimuose niekur apšvietimo nėra), vietinės reikšmės kelių bei šaligatvių gerinimo, atnaujinimo darbai, miestelio centrinės dalies tvarkymas. Būtina spartinti miestelio centrinės dalies tvarkymą (miestelio centrinės dalies sutvarkymo planas parengtas 2013 metais, Alsėdžių miestelio aikštės rekonstravimo techninis projektas parengtas 2018 metais). Iki šiol nėra jokių sprendimų dėl projektų įgyvendinimų ir rangos darbų.**

1. **Seniūnijos apsirūpinimas technika.**

Seniūnija turi lengvuosius automobilius: ŠKODA KODIAQ (nuomos pagrindais), Volkswagen Caddy combi, taip pat turi priekabėlę Neptun N7-263 2 PRO, vejos trakoriuką Husqvarna R318X.

Kartu su Paukštakių seniūnija turi traktorių, sniego valytuvą, greiderį, druskos-smėlio barstytuvą. Numatyta dar įsigyti mulčerį (pakelių šienavimui) bei traktorinę priekabą.

Informaciją pateikė

Alsėdžių seniūnijos vyresn. specialistė, pavaduojanti seniūną Lina Matuzienė