**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL LIETUVOS AUTOMOBILIŲ KELIŲ DIREKCIJOS PLANUOJAMOS KELIŲ SU ŽVYRO DANGA ASFALTAVIMO PROGRAMOS ASFALTUOTINŲ KELIŲ RUOŽŲ SU ŽVYRO DANGA SĄRAŠO PATVIRTINIMO**

2024 m. kovo 28 d. Nr. T1-

Plungė

Atsižvelgdama į AB Lietuvos automobilių kelių direkcijos 2023 m sausio 19 d. raštą Nr. 2-926, Plungės savivaldybės kolegijos 2024 m. vasario 29 d. posėdžio protokolą Nr. TK-19 bei siekdama užtikrinti tinkamą infrastruktūros plėtrą, Plungės rajono savivaldybės taryba n u s p r e n d ž i a:

1. Patvirtinti Lietuvos automobilių kelių direkcijos (toliau – LAKD) planuojamos kelių su žvyro danga asfaltavimo programos asfaltuotinų kelių ruožų su žvyro danga sąrašą sekančiai:

I prioritetas Valstybinės reikšmės keliui Nr. 3219 Truikiai–Babrungėnai,

II prioritetas Valstybinės reikšmės keliui Nr. 3205 Plungė–Žlibinai–Žarėnai,

III prioritetas Valstybinės reikšmės keliui Nr. 34606 Telšiai–Lieplaukė–Plungė.

1. Visiems kelio ruožams skirti po 10 balų, nes šie keliai apima ir viešojo, ir mokyklinių autobusų maršrutus.
2. Patvirtinti Žvyrkelių ruožų sąrašą prioritetams nustatyti Plungės rajono savivaldybėje (pridedama).
3. Pavesti Administracijai pateikti priimtą sprendimą LAKD.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Vietos ūkio skyriaus vedėja Odeta Petkuvienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyr. specialistas Modestas Budrys

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL LIETUVOS AUTOMOBILIŲ KELIŲ DIREKCIJOS PLANUOJAMOS KELIŲ SU ŽVYRO DANGA ASFALTAVIMO ASFALTUOTINŲ KELIŲ RUOŽŲ SU ŽVYRO DANGA SĄRAŠO PATVIRTINIMO“** |
| 2024 m. kovo 8 d.  Plungė |

**1. Parengto sprendimo projekto tikslai, uždaviniai.** Atsižvelgdama į AB Lietuvos automobilių kelių direkcijos 2023 m sausio 19 d. raštą Nr. 2-926, Plungės savivaldybės kolegijos 2024 m. vasario 29 d. posėdžio protokolą Nr. TK-19.

LAKD atliko kelių su žvyro danga vertinimą atsižvelgiant į tai, koks yra vidutinis ir krovininis metinis paros eismo intensyvumas ruože, kokia kelio dalis yra neasfaltuota analizuojamame kelyje, taip pat atsižvelgta į gyventojų ir darbuotojų ūkio subjektuose skaičių nagrinėjamo kelio aplinkoje.

LAKD nuolat gauna bendruomenių, fizinių ir juridinių asmenų, Lietuvos Respublikos Seimo narių ir kitų institucijų raštų dėl žvyrkelių asfaltavimo, todėl nusprendė įtraukti savivaldybes į planavimo etapą. LAKD prašo pateikti informaciją pagal suformuotą lentelę, kuri būtų patvirtinta taip, kaip numatyta Savivaldybės procedūrose. Informacija pateikta ir aptarta vykusiame Plungės savivaldybės kolegijos posėdyje (2024 m. vasario 29 d. posėdžio protokolo Nr. TK-19 išrašas pridedamas).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Nėra.

**3. Kodėl būtina priimti sprendimą, kokių pozityvių rezultatų laukiama.** Būtina išreitinguoti siūlomus tvarkyti valstybinės reikšmės kelius:

I prioritetą skirti keliui Nr. 3219 Truikiai–Babrungėnai,

II prioritetą skirti keliui Nr. 3205  Plungė–Žlibinai–Žarėnai,

III prioritetą skirti keliui Nr. 4606 Telšiai–Lieplaukė–Plungė.

Taip pat visiems kelio ruožams skirti po 10 balų, nes šie keliai apima ir viešojo transporto, ir mokyklinių autobusų maršrutus.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Vietos ūkio skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nereikalingas finansavimas* | *Nenumatomas* |
| *Socialinei aplinkai* | *Pagerės susisiekimas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Infrastruktūros plėtra* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyr. specialistas Modestas Budrys