**PLUNGĖS RAJONO SAVIVALDYBĖS ADMINISTRACIJOS BABRUNGO SENIŪNIJA**

**2024 METŲ VEIKLOS PLANAS**

2024-03-12

**SENIŪNIJOS**  **VYKDYTA ŪKINĖ VEIKLA IR PASIEKTI REZULTATAI**

Babrungo seniūnija, kaip Plungės rajono savivaldybės administracijos teritorinis padalinys, savo veiklą vykdo vadovaudamasi Lietuvos Respublikos vietos savivaldos įstatymu, Valstybės tarnybos įstatymu, kitais seniūnijos veiklą reglamentuojančiais teisės aktais. 2023 metais seniūnijoje dirbo 6 žmonės. Iš jų 5 – administracijoje (seniūnė, raštvedė, socialinio darbo organizatorė, vyresnioji specialistė, seniūno padėjėjas, 1 nuolat dirbantis darbininkas prižiūrėjo seniūnijos komunalinį ūkį, 2 sezoniniai darbininkai. Seniūnija vykdo Savivaldybės priskirtas funkcijas: prižiūri vietinės reikšmės kelius ir gatves, tvarko gatvių apšvietimą, senkapius, kultūros paveldo objektus, rekreacines teritorijas, viešąsias erdves, organizuoja visuomenei naudingus darbus. Seniūnijoje yra 20 kaimų, juose 2023 metais gyveno 2 405 gyventojų.

Viena iš seniūnijos funkcijų - organizuoti seniūnijai priklausančių visuomenės poreikiams skirtų ir rekreacinių teritorijų priežiūrą. Bendras seniūnijai privalomų tvarkyti teritorijų plotas – 25,5 ha. Seniūnijai priklauso 126,4 km vietinės reikšmės kelių.

SENIŪNIJOS PROBLEMOS IR UŽDUOTYS

**Kelių priežiūra**

Iš Kelių direkcijos gautas finansavimas, KPP lėšos 2024 metams - 48,3 tūkst. Eurų. Po šios žiemos sąlygų visų žvyro dangos kelių būklė labai bloga.

Šiais metais planuojame:

1. Greideriavimas - 300 km.

2. Didvyčiuose, Beržų, Klevų, ir Alytaus gatvių sankryžoje, likusios duobės asfaltavimas apie 50 kv.m. 1900 Eur.

3 Įrengti pralaidą , su griovio suvedimu Tvenkinio g. Kaspariškės kaime,.

4. Išpjauti griovius Gimbučių g. Truikių k..

5. Žvyravimas, skalda pagal poreikį.

**Seniūnijai priskirtos f-jos**

Babrungo seniūnijos funkcijoms vyldyti 2024 metams skirta 52, 3tūkst. Eurų.

1. Įvykus vandentiekio avarijai BSŠB ,,Tėviškė” panaudai skirtose patalpose, organizuojame remonto darbus. Tai būtina atlikti iki balandžio mėnesio pabaigos, kadangi šios patalpos reikalingos artėjantiems rinkimams organizuoti.

2. Sezoninius darbininkus priimti galime tik nuo balandžio 15 iki lapkričio 15 d., jų pagrindinis darbas - žolės pjovimas viešose erdvėse , gyvenviečių gatvių šalikelėse, rekreacinėse teritorijose.

3. Su 2 sezoninais darbininkais planuojame nugenėti medžių šakas Sruojos gatvėje, krūmus M.Oginskio gatvėje nuo Medingėnų kelio pusės. Pagal pajėgumus ir susidariusias kitas sąlygas ir kitose krūmais apaugusiose gatvėse.

4. Planuojama pastatyti stotelę Glaudžiuose, dar nėra sprendimo kas tuo darbus organizuos.

5. Babrungo seniūnijai laimėjus aplinkos apsaugos projektą, gautas 4250 Eurų finansavimas ,,Glaudžių tvenkinio pakrantės sutvarkymas , pontoninio liepto įrengimas” , todėl šiemet planuojame maudykloje prie Glaudžių užtvankos pastatyti pantoninį lieptą.

6. Planuojama gauti lėšų iš paminklosaugos programos ir su savo sezoniniais darbininkais sutvarkyti dvejas – Glaudžių ir Užupių kapinaičių tvoreles.

Babrungo seniūnė Rūta Jonušienė